Abaoe un nebeut bleadeù e vez gwellet e aodoù Breizh un evn, ul labous nevez deuet : an ibis sakret a Vro Egypte. An Egipt a zo e vro a orin met neus ket mui kalz a ibised du-hont hiriv an deiz met e broioù all ag Afrika, en Irak, hag an Europa. Ur wezh an amzer e welan ibised koste Lokmariaker pe Sant Filibert : unan pe daou e klask loened bihan da zebriñ, e furchal barzh an traezh, ar reier, al lechid. Bourrapl eo do gwelet hag aes eo do anavout get o begoù kromm hag o liv gwenn ha du. Neus ket kalz a ibised er vro choazh, dam sonj, met re a vehe, hervez tud zo...    An Ibis a zo deuet dar vro-mañ dre Zoo Branféré, e-tal Muzilheg, hervez ar  pezh meus klewet. Ur wezh er zoo, ul lod anezhe oa aet kuit da foetañ ar vro. An ibis a gav gwelloch ar broioù tomm met en em gav mat dre mañ ivez ha, dar gouiañv, boued a vez kavet getan barzh an toullioù lastez.    Met tud-zo, a zo nechet get rak al labous-se. Lazhet vehe getan evned ag ar vro, met neo sur kement-se. Tapet vehe getan plas laboused all, met neo ket sur kement-se... Debret vehe getan boued a vez debret get evned all, ha me oar me... Met razh ar skiantourion nint ket a-du  etreze.